Botlixlər
Botlixlər (özlərini buyxadi, andilər bolyidiral, avarlar isə balyaxyal adlandırırlar) – Dağıstan Respublikasının (RF) Botlix rayonnunda yaşayan andi xalqlarından biri. Əsasən, Andi Koysu çayı dərəsində yerləşən Botlix və Miarso kəndlərində yaşayırlar. Sayları 4 min nəfərdən çoxdur (2002). Botlix dilində danışırlar, rus və avar dillərini də bilirlər. Dindarları müsəlmandır.